**STOMATOLOŠKA POLIKLINIKA**

A.G.Matoša 2

21000 Split

OIB:13897034615

MB:01112546

RPK:37599

Razina:31

Razdjel:0

Šifra djelatnosti:8623

Razdoblje: 2020-12

Split, 29. siječnja 2021. godine

**BILJEŠKE UZ FINANCIJSKE IZVJEŠTAJE**

**za razdoblje od 01. siječnja do 31. prosinca 2020. godine**

Sukladno Pravilniku o proračunskom računovodstvu i Računskom planu (NN 124/14, 115/15, 87/16, 3/18 i 108/20) Stomatološka poliklinika, A.G. Matoša 2, Split sastavila je Bilješke uz financijske izvještaje: Bilancu, Izvještaj o prihodima i rashodima, primicima i izdacima, Izvještaj o obvezama, Izvještaj o rashodima prema funkcijskoj klasifikaciji i Izvještaj o promjenama u vrijednosti i obujmu imovine i obveza.

**BILANCA (OBRAZAC BIL)**

U Bilanci na dan 31. prosinca 2020. godine stanje imovine, obveza i vlastitih izvora iznosi 8.102.735,00 kn što je za 6,3% više u odnosu na stanje 01. siječnja 2020. godine.

1. **Proizvedena dugotrajna imovina (AOP 007)** veća je nominalno za 249.619,00 kn odnosno 5,6% u odnosu na početno stanje uključujući ispravak vrijednosti. U 2020. godini nabavljeno je uredske opreme i namještaja vrijednosti 74.215,00 kn (AOP 015) i nove medicinske opreme u vrijednosti 936.562,00 kn dok se u toku 2020. godine isknjižilo neupotrebljive medicinske opreme u vrijednosti od 663.356,00 kn (AOP 018).
2. **Nematerijalna proizvedena imovina (AOP 040)** je veća zbog ulaganja u novu e-spi aplikaciju u vrijednosti od 2.250,00 kn.
3. **Sitni inventar u upotrebi (AOP 049)** uvećan je za 9.498,00 kn vrijednosti nabavljenog u 2020. godini te 14,00 kn vrijednosti isknjiženog sitnog inventara.
4. **Proizvedena kratkotrajna imovina (AOP 058)** odnosno vrijednost zaliha stomatološkog materijala iznosi 125.206,00 kn.
5. **Financijska imovina (AOP 063)** na 31.12.2020. godine iznosi 3.298.463,00 kn od čega novac u banci i blagajni iznosi 1.574.056,00 kn (AOP 064), potraživanja od zaposlenih, za više plaćene poreze i ostalo (AOP 073) iznose 44.229,00 kn od čega se 40.401,00 kn (AOP 081) odnosi na potraživanja od HZZO-a za refundaciju bolovanja.

Potraživanja za prihode poslovanja (AOP 141) iznose 1.595.283,00 kn i odnose se na potraživanja od HZZO-a za osnovno i dopunsko osiguranje temeljem Ugovora o provođenju specijalističko-konzilijarne zdravstvene zaštite i od potraživanja za dopunsko osiguranje od osiguravajućih kuća.

1. **Obveze za rashode poslovanja (AOP 170)** iznose 2.166.770,00 kn i uključuju obveze za zaposlene - 897.288,00 kn (plaća za 12/2020 i prijevoz), obveze za materijalne rashode – 174.101,00 kn, obveze za financijske rashode – 1.220,00 kn i ostale tekuće obveze – 1.094.161,00 kn od čega se 1.033.367,00 kn odnosi na sredstva koje je Poliklinici doznačio HZZO-o kao predujam usljed pandemije, a radi osiguranja normalnog poslovanja u 2020. godini.
2. **Obveze za nabavu nefinancijske imovine (AOP 181)** iznose 11.655,00 kn.
3. **Manjak prihoda (AOP 242)** iznosi 350.038,00 kn i sastoji se od manjka prihoda poslovanja i iznosu od 334.584,00 i manjka prihoda od nefinancijske imovine u iznosu od 15.454,00 kn.

Obvezne bilješke uz Bilancu koje uključuju Tablicu stanja i rokova dospijeća dugoročnih i kratkoročnih kredita i zajmova, dospjelih kamata na kredite i zajmove nije popunjena jer se u 2020. godini Stomatološka poliklinika nije zaduživala.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**( OBRAZAC PR-RAS )**

**PRIHODI**

Ukupni prihodi poslovanja u razdoblju od 01. siječnja do 31. prosinca 2020. godine ostvareni su u iznosu od 11.785.692,00 kn.

1. **AOP 058- Tekuće pomoći od izvanproračunskih korisnika** iznose 8.975,00 kn i odnose se na sredstva koje nam je doznačio HZZ za sufinanciranje jednog pripravnika.
2. **AOP 066- Pomoći temeljem prijenosa EU sredstava** iznose 3.568,00 kn i odnose se na sredstva za sufinanciranje istog pripravnika iz ESF fonda.
3. **AOP 077-Kamata na oročena sredstva i depozite po viđenju** iznosi 123,00 kn i odnose se na kamate na novčana sredstva na žiro računu.
4. **AOP 111-Prihodi po posebnim propisima** iznose 1.507.129,00 kn a sastoje se od :

* prihoda od dopunskog osiguranja od HZZO-a – 1.195.625,00 kn
* prihoda od dopunskog osiguranja osiguravajućih kuća – 185.086,00 kn
* prihoda od participacija građana – 40.083,00 kn
* prihoda od refundacije štete od Croatia osiguranja d.d.-6.110,00 kn
* prihoda od Medicinskog fakulteta temeljem Ugovora- 68.750,00 kn
* ostalih prihoda – 11.475,00 kn.

1. **AOP 126-Prihodi od pruženih usluga** iznose 256.486,00 kn i uključuju naplate usluga izvan standarda naplate privatnog rada.
2. **AOP 127-Donacije od pravnih i fizičkih osoba izvan općeg proračuna** iznose 13.060,00 kn.
3. **AOP 132- Prihodi iz nadležnog proračuna za financiranje rashoda poslovanja** iznose 1.426.322,00 kn i sastoje se od 735.300,00 kn matičnih sredstava namijenjenih za financiranje plaća troje specijalizanata i dvoje viših stručnih savjetnika u Poliklinici, 557.374,00 kn za podmirenje obveza prema dobavljačima i dio od 133.648,00 kn koji se odnosi na decentralizirana sredstva namijenjena podmirenju troškova tekućeg i investicijskog održavanja.
4. **AOP 133- Prihodi iz nadležnog proračuna za financiranje rashoda za nabavu nefinancijske imovine** iznose 994.618,00 kn i odnose se na decentarlizirana sredstva za nabavku medicinske i druge opreme.
5. **AOP 135- Prihodi od HZZO-a na temelju ugovornih obveza** iznose 7.575.411,00 kn i odnose se na plaćanje pruženih usluga temeljem Ugovora sa HZZO-om o provođenju specijalističko-konzilijarne zdravstvene zaštite za 2020. godinu.

**RASHODI**

Ukupni rashodi u izvještajnom razdoblju (AOP 404) iznose 12.356.316,00 kn od čega su rashodi poslovanja (AOP 148) ostvareni u iznosu od 11.343.289,00 kn, a rashodi za nabavu nefinancijske imovine (AOP 341) u iznosu od su 1.013.027,00 kn.

**RASHODI POSLOVANJA**

1. **AOP 149-Rashodi za zaposlene** iznose 9.312.923,00 kn od čega su plaće za redovan rad (AOP 151) realizirane u visini od 7.684.459,00 kn, ostali rashodi za zaposlene (AOP 155) u visini od 362.436,00 kn, dok su doprinosi na plaće iznosili (AOP 156) 1.266.028,00 kn.
2. **AOP 160- Materijalni rashodi** su u izvještajnom razdoblju iznosili 1.988.745,00 kn i ostvareni su u sljedećim iznosima:

* **naknade troškova zaposlenima (AOP 161)**: 228.121,00 kn uključuju naknade za službena putovanja (174,00 kn), naknade za prijevoz s posla i na posao te za odvojeni život za specijalizante (210.658,00 kn) i troškove stručnog usavršavanja zaposlenika (17.289,00 kn);
* **rashodi za materijal i energiju (AOP 166)**: 1.150.660,00 kn uključuju uredski materijal i ostale materijalne rashode (263.012,00), stomatološki materijal (738.118,00 kn), utrošenu energiju (104.611,00 kn), materijal za tekuće i investicijskog održavanje (30.318,00 kn), sitni inventar (9.498,00 kn), službenu, radnu i zaštitnu odjeću i obuću ( 5.103,00 kn);
* **rashodi za usluge (AOP 174)**: 408.570,00 kn odnose se na usluge telefona, pošte i prijevoza (40.610,00 kn), usluge tekućeg i investicijskog održavanja (82.026,00 kn), usluge promidžbe i informiranja (5.637,00 kn), komunalne usluge (95.311,00 kn), najma domene (5.625,00 kn), obvezne i preventivne zdravstvene preglede i laboratorijske usluge (12.885,00 kn), intelektualne i osobne usluge (46.064,00 kn), računalne usluge (109.128,00 kn) i ostale usluge (11.284,00 kn);
* **naknade troškova osobama izvan radnog odnosa (AOP 184)**: iznos od 3.685,00 kn se odnosi na naknade za osobu na stručnom osposobljavanju do ožujka 2020. godine;
* **ostali nespomenuti rashodi poslovanja (AOP 185)**: 197.709,00 kn odnose se na naknade za članove Upravnog vijeća (54.374,00 kn), premije osiguranja zaposlenih i imovine (83.630,00 kn), reprezentaciju (2.269,00 kn), članarine (13.259,00 kn), naknade za nezapošljavanje invalida (24.780,00 kn) te ostale nespomenute rashode poslovanja (19.397,00 kn);

- **ostali financijski rashodi (AOP 207)**: 8.621,00 kn odnose se na usluge

platnog prometa (8.536,00 kn) i zatezne kamate iz poslovnih odnosa (85,00 kn).

* **naknade građanima i kućanstvima u novcu (AOP 254)**: 33.000,00 kn se odnosi na troškove školarina na poslijediplomskim specijalističkim studijima za specijalizantice.

**RASHODI ZA NABAVU NEFINANCIJSKE IMOVINE**

1. **AOP 354-Rashodi na nabavu proizvedene dugotrajne imovine** iznose 1.013.027,00 kn i uključuju troškove nabavke uredske opreme i namještaja (74.215,00 kn), medicinske opreme (936.562,00 kn) i ulaganja u računalnu aplikaciju (2.250,00 kn).

**Višak prihoda poslovanja (AOP 282**) iznosi 442.404,00 kn.

**Manjak prihoda od nefinancijske imovine (AOP 399**) iznosi 1.013.027,00 kn.

Ukupni manjak prihoda i primitaka (AOP 632) iznosi 570.624,00 kn i sa prenesenim viškom prihoda i primitaka iz 2019. godine (AOP 633) od 220.586,00 kn daje **manjak prihoda i primitaka raspoloživ u sljedećem razdoblju (AOP 636) u iznosu 350.038,00 kn.**

**IZVJEŠTAJ O OBVEZAMA**

**(OBRAZAC OBVEZE)**

1. **AOP 001-Stanje obveza na dan 01. siječnja** 2020. godine je iznosio 996.648,00 kn.
2. **AOP 036- Stanje obveza na kraju izvještajnog razdoblja** iznosi 2.178.425,00 kn od čega je 2.927,00 kn dospjelih obveza (AOP 037) i 2.175.498,00 kn nedospjelih obveza na kraju izvještajnog razdoblja (AOP 090) u kojima je uz plaću za 12/2020 sadržan i iznos sredstava od HZZO-a od 1.033.367,00 kn doznačenih kao predujam usljed pandemije.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS-FUNKCIJSKI)**

1. Rashodi prema namjeni razvrstani su na rashode za **zubarske usluge** **(AOP 093)** i iznose 12.356.316,00 kn što predstavlja smanjenje od 0,7% u odnosu na prethodnu godinu.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (OBRAZAC P-VRIO)**

1. **AOP 018-Promjene u obujmu imovine** iznose 83.439,00 kn i odnose se isknjižavanje zaliha zbog isteka roka trajanja (lijek) u vrijednosti od 1.034,00 kn i isknjižavanje spornih (nenaplativih) potraživanja za participaciju iz 2019. godine koja su zadužena na osnovu nevažećih polica dopunskog osiguranja u ukupnom iznosu od 82.405,00 kn.

**Ravnatelj**

**Anto Ćurić, dr.med.dent.spec.**